Meshoe kritiseer Tutu oor “homofobiese God”Eerw. Kenneth Meshoe Eerw. Kenneth Meshoe, leier van die ACDP, het emeritus aartsbiskop Desmond Tutu gekritiseer oor sy uitsprake oor ŉ “homofobiese God”, het The Star Woensdag berig. “Aartsbiskop Desmond Tutu is buite orde toe hy aangevoer het dat God ŉ homofobiese God is en dat hy fout vind met teksgedeeltes wat leer dat ŉ homoseksuele leefstyl ŉ sonde voor God is,” het hy gesê. “Ons versoek dat aartsbiskop Tutu nie mense, wat die skrif respekteer, sal deurmekaar maak nie en raai hom aan om sy ongeloof vir homself te hou as hy nie in die lering van die Bybel glo nie.” Tutu het Vrydag tydens die bekendstelling van ŉ veldtog van die Verenigde Nasies om die regverdige behandeling van lesbiërs en gays te bevorder, gesê hy aanbid nie ŉ homofobiese God nie. Klik hier om meer te lees.